open-index/open-wikipedia-markdown huggingface dataset:
Hespital de Benás

O **Hespital de Benás** yera un refuchio de montanya situau en o termin municipal de Benás a 1.758 metros d'altaria, en a marguin ezquierda d'o Esera, en o Parque Natural de Posets-Maladeta a o pie d'a linia de crestas que forma a frontera con Comenche.

Se troba situau a bels 13&nbsp;km d'a villa de Benás y actualment ye un hotel que aculle 55 cambras con *spa* y a estación d'esquí de fundo y de montanya de Plans de l'Hospital.

Ya en o sieglo XII yera un hospital de caminants creyau por a Orden de Sant Chuan d'o Hespital.

## Historia

A existencia d'un hespital en a val de Benás se remonta a la Edat Meya, cuan os caballers d'a Orden de Sant Chuan prencipioron a construyir hespitals, en o sentiu d'a epoca, ta auxiliar a os caminants que trescruzaban os Pireneus por os pasos de montanya d'a val.

No se tractaba d'hespitals ta malautos, en o sentiu actual d'o termin, sino mas bien estarían posadas ta caminants a on se les ufriba alochamiento y birolla y si lo amenistaban se les curaban as nafras que podeban haber-sen feito mientres a suya marcha, podendo quedar-se alochaus en éls mientres un tiempo dica que se trobaban en condicions fisicas de continar a marcha.

O hespital ha teniu cuantas ubicacions en a val, no distando entre si mas de bels centenars de metros. As diversas ubicacions pueden estar vesitadas y se troban adecuadament senyalizas.

O primer hespital data d'o sieglo XII, arredol de l'anyo 1172, y d'él nomás se conserva bellas pocas enrunas situadas a bels 600 metrs a l'ueste de l'actual hespital (en as coordenadas ). Chunto a istas enrunas s'ubican tamién as d'a capiella de Sant Salvador, tamién d'o sieglo XII.

Iste emplazamiento s'albandonó y en o sieglo XVI se construyió un nuevo hespital a bels 500 metros a l'este de l'actual hespital (en as coordenadas ) d'o que tampoco no se conservan mas que bellas pocas enrunas.

Atra vegada, ista segunda ubicación fue albandonada dimpués d'estar estricallada por un lurte o día 6 de chinero de 1826, construyindo-se un tercer hespital chunto a la ubicación d'o segundo que fue conoixiu como a "Barraca del puerto".

Posteriorment se construyió un atro, en un puesto muit amanau a o tercero, que tamién fue espaldau por un lurte dica que en 1874 se construyió un cinqueno en l'actual ubicación (en as coordenadas ) sobre o cual ye construyiu l'actual hotel.

Dimpués de mas de 700 anyos d'uso, si paramos cuenta d'os suyos diversos emplazamientos historicos, l'edificio situau en a cinquena ubicación fue tamién albandonado en rematar a Guerra Civil Espanyola.

No estió dica l'anyo 1990 que s'encetó a restauración de l'edificio prencipiando a suya actividat como hotel en l'anyo 2002.

## Se veiga tamién
* Plans de l'Hospital
* Refuchios d'o Pireneu aragonés

## Referencias

## Enlaces externos

*  La historia milenaria del Hospital de Benasque
*  Hospital, hospitalidad y hospedaje Historia del hospital de Benasque
*  El Hospital de Benasque reabre la sala de la historia de los hospitales
Refuchio de Puent de Coronas

O **refuchio de Puent de Coronas**, tamién dito **refuchio de Coronas**, **refuchio de Pescadors** u **refuchio de Vallhibierna** ye un refuchio de montanya que se troba chunto a o puent de Coronas, un chicot puent sobre o barranco de Coronas muit amán d'a suya confluyencia con o río Vallhibierna, afluent d'o río Ésera.

Ye situau a 1.970 metros de altaria y ye un chicot refuchio d'uso libre.

Tien dos literas, una chaminera (gosa haber-ie siempre lenya ta o suyo emplego), una mesa, uns bancos de fusta y una emisora de emerchencia.

Ye chestionau por o Concello de Benás.

## Se veiga tamién
* Refuchios d'o Pireneu aragonés

## Referencias

## Vinclos externos
*  Info sobre o refuchio
Refuchio de Buixaruelo

O **refuchio de Buixaruelo** ye un refuchio de montanya d'o Pireneu aragonés situau en a val de Buixaruelo, en o municipio de Torla-Ordesa en a comarca de Sobrarbe, a 1.337 metros d'altaria.

Dende 2009 ye un refuchio asociau a la Federación Aragonesa de Montanyismo.

Dispone de cambras con duchas, escusaus y augua calient. Tamién tien un restaurant. Bi ha una zona de camping.

## Actividaz
Ye punto de partida ta puyadas a montanyas como a Camachibosa, a punda Negra, o Cabieto u a Tendennera. Por astí pasan o GR 11 y L'Alta Ruta d'os Perdius.

En a redolada tamién se pueden vesitar o puent romano sobre o río Ara, a ermita espaldada d'o sieglo XII, l'antigo cuartel y os búnkers construyius en a postguerra.

## Se veiga tamién
* Refuchios d'o Pireneu aragonés

## Enlaces externos
*  Pachina web oficial d'o refuchio.
Refuchio Pepe Garcés

O **refuchio de Pepe Garcés** ye un refuchio de montanya d'o Pireneu aragonés situau en Candanchú, val de l'Aragón, en o municipio de Canfranc en a comarca de Chacetania, a 1.600 metros d'altaria.

Tien una capacidat de 48 plazas en as suyas cambras d'entre 4 y 6 personas con escusau individual, calefacción y augua calient. Dispone de minchador, sala comunitaria, televisión, biblioteca, lavadera/ixugadera, guardaesquís, loguero de material y servicio de guidas de montanya.

## Actividaz
Por estar situau a piet de pista d'a estación d'esquí de Candanchú y a 5 minutos d'Astún, ufre a posibilidat de fer tanto esquí alpino en istas dos estacions como esquí de fundo en Candanchú-Le Somport. Ye tamién punto partida d'a-saber-las actividaz de montanya y puyadas a cimas como Esper, Collarada, Pala d'Ip, ibón d'Estaners u Anayet.

Se troba en o puesto de paso d'o Camín de Sant Chaime y o GR 11.

## Se veiga tamién
* Refuchios d'o Pireneu aragonés

## Enlaces externos
*  Pachina web oficial d'o refuchio.
Sierra Alta

**Sierra Alta** ye un mont de la sierra d'el Tremedal que se situa en la muga entre lo termin municipal de Noguera d'Albarracín y la manga que lo desparte de Bronchales (Teruel). En este mont bi ha un chacimiento d'hematites, y en lo suyo cabalto un vértiz cheodesico.

En a suya cima bi ha un vértiz cheodesico.

## Feguras de protección
La superficie de Sierra Alta s'incluye en la PIC Pauls d'Oriuela, en la ZEPA Parameras de Pozondón y en la *[[Reserva de Caza de los Montes Universales]]*.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0565/056579.pdf Fuella d'o vértiz cheodesico]

## Bibliografía
* Pedro Manuel Artigot Martínez (coordinador): *[[Red natural de Aragón]]. nº 20, Sierra de Albarracín* Prames, 2007.
* Casildo Ferreras, Maria Eugenia Arozena: *Guía física de España II, los bosques*. Alianza Editorial.
Cabezo de Santa Ana

Lo **cabezo de Santa Ana** ye un pueyo de 1.303 metros d'altaria situau en la provincia de Teruel, en la sierra d'Exulve.

Cheomorfolochicament ye una muela con un cinglo de lo Cretacio superior en lo suyo cabalto.

## Toponimia
L'oronimo *cabezo de Santa Ana* ye transparent en aragonés y fa referencia a la ermita homonima que bi ha en la suya versant norte. Santa Ana forma oronimos tamién en localidaz como Castillón de Monegros y Moscardón.

## Referencias

## Vinclos externos
*  En "Mendikat".
Sierra d'el Sinyor

La **sierra d'el Sinyor** ye una aliniación montanyosa aragonesa con direccion N-S situada en la branca levantina de lo Sistema Iberico a lo sud-este de la sierra de Sant Chust, a lo sud de la sierra d'Exulve y a l'este de la sierra d'el Cerro. Perteneixe a la unidat morfoestructural serranías de Sant Chust-Castellot igual como todas estas sierras.

La versant oriental ye en lo termin municipal de Montoro y la occidental en lo d'Exulve, desauguando las dos enta lo río Guadalop a traviés de barrancos que cayen en este río entre la foz de Valloré y la penya de los Organos. Bi ha una representación chica de la superficie d'erosión fundamental de lo Mioceno superior.

## Toponimia
L'oronimo *sierra del Sinyor* se relaciona con lo Mas d'el Sinyor, propiedat d'un antigo virrei de Mallorca.

## Cheodesia
Bi ha un vértiz cheodesico a 1.480 metros d'altaria en o termin municipal de Exulve.

## Referencias

## Bibliografía
*  Julio Muñoz Jiménez, Concepción Sanz Herráiz: *Guía Física de España. 5. Las Montañas*. Alianza Editorial, 1995.
*  Eduardo Viñuales Cobos (coordinador): *Red natural de Aragón. num. 23, Andorra-Sierra de Arcos* PRAMES, S.A., 2008.
*  Eduardo Viñuales Cobos (coordinador): *Red natural de Aragón. num. 30, Cuencas Mineras* PRAMES, S.A., 2010.
*  Instituto Geológico y Minero de España: *Mapa Geológico de España E 1:50.000. Montalbán*. Servicio de publicaciones del Ministerio de Industria y Energía, 1979.
Modorra de Cucalón

La **Modorra de Cucalón** ye una cima de 1.478 metros d'altaria situada en lo termin municipal de Cucalón y en la sierra homonima. En lo suyo cabalto bi ha un vértiz cheodesico.

En iste mont ye un d'os pocos puestos an creixe a Saxifraga moncayensis que ye un endemismo propio d'o Sistema Iberico.

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0466/046604.pdf Fuella d'o vértiz cheodesico]
Modorra (desambigación)

**Modorra** puede estar:
***[[Cisticercosis|Modorra]]**, ovella con cisticercosis cerebral.
***[[Modorra (oronimia)|Modorra]]**, una denominación oronimica con significaus correspondients a "tozal" y "morrón" en unas cuantas luengas y dialectos iberorromanicas, sobre tot de l'ueste y d'a Meseta. Se documenta en toponimos como:
****[[Cerro de la Modorra]]**, una cima d'a sierra de Molina (Guadalachara).
****[[Mont Modorra (sierra de Valdellosa)|Modorra]]**, una cima d'a sierra de Valdellosa situada en Tornos (Teruel).
**La **[[Modorra de Badenas]]**, una cima d'a sierra de Badenas situada en esta localidat (Teruel).
**La **[[Modorra de Cucalón]]**, cabalto d'a sierra de Cucalón situada en esta localidat (Teruel).
**La **[[Modorra de Mezquita]]**, una cima d'a sierra de Badenas situada en Mezquita de Loscos (Teruel).
****[[Muela Modorra]]**, una muela d'o macizo de Chabalambre situada en Titaguas (Valencia).
****[[Sierra Modorra]]**, atra denominación d'a sierra de Codos.
La Molilla

**La Molilla** ye una chicota muela formada por erosión regresiva y situada en o municipio de Magallón. Tien una altaria de 420 metros sobre o livel d'a mar. Mide 2&nbsp;km de largo y 530 metros d'amplo con una amplaria de cuasi 83 hectarias.

Unas 160 bodegas se troban en o suyo costau sud-ueste. En unatro costau tamién se troba a espelunga clamada *Furuchón de los Moros*, baixo o cinglo.

## Lienda
Se diz que i hai un pasadizo que comunica lo *Furuchón de los Moros* con a chunta Grancha de Mazalcoraz.

## Referencias
Caravis

**Caravis** (u *Karauez*, en escritura iberica ) ye una antiga ciudat celtibera que se situaba en lo cobalto de La Molilla (Magallón, provincia de Zaragoza) dica que en o sieglo I se tresladó a lo piet d'a muela.

Caravis yera habitada per a tribu celta d'os galos, resultau d'una expansión celta mes recient que la d'os celtibers.

## Etimolochía
Bels autors han concluyiu que *Karauez* promana d'a parola basca "gara" (en aragonés cospide, cobalto).

## Monedas
Emitió monedas de bronce con un peso meyo de 11.25 gramos con l'anverso con una cabeza masculina mirando-se a la dreita, y debant un delfín mientres que per o suyo reverso un chinete lancero con casco apuntando a la dreita.

## Historia
En 180 aC, Caravis estió asitiada per os habitants d'a ciudat de Complega (celtibers lusons).

Entre la dominación romana estió una *[[mansio]]* situada a 18 millas de Turiaso (actual Tarazona) y a 37 millas de Caesaraugusta (actual Zaragoza) en a vía romana *Ab Asturica per Cantrabriam Caesaraugustam* (a vía romana de Astorga enta Zaragoza).

## Referencias

## Vinclos externos
* Atlas de l'Imperio Romano Situación de Caravis.
Ganyarul

**Ganyarul** (en castellano *Gañarul*) ye un lugar deshabitau situau en l'actual termin municipal d'Agón, en a comarca d'o Campo de Borcha, en a provincia de Zaragoza, Aragón.

## Toponimia
O toponimo *Ganyarul* ye d'orichen desconoixiu. Ha teniu diferent nombres: Gaynnalur en 1243, Ganyallur en 1317, Gainnallur en 1429, Gaynnalur en 1562, Ganyarul dende 1562 dica l'actualidat. A sola cosa que se puede concluyir ye que bi ha habiu una metatesi d'alviolars *l* y *r*, por o que a forma orichinal teneba una terminación pareixida a *[[Gallur]]*.

## Historia
A primera noticia d'o puesto data d'o sieglo XIII, cuan o suyo propietario Sancho d'Antillón pleiteya con Magallón por cuestions de mugas.

Dende finals d'o sieglo XIV dica o XVIII perteneixió a la familia d'os Cerdán de Magallón. A meyaus d'o XVIII amaneixen como propietarios os Bea, que procedents de Vera de Moncayo s'asentoron en Ganyarul. En 1965 feneixió sin descendencia a zaguera sinyora de Ganyarul donya Mercedes Bea. Ella donó Ganyarul a la Companyía de Chesús que manimenos no acceptó a donación. Dende alavez principia a suya decadencia y abandono.

En 1992, dimpués d'unas plevidas torrencials, un vecin de Magallón clamau Javier Pellicer trobó en a redolada lo clamau Bronce d'Agón, un texto d'a epoca de l'Imperio Romano referiu a las ordinacions en o regano entre Gallur y Mallén.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:60
TimeAxis   = orientation:vertical
ScaleMajor = unit:year increment:10 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920"
  bar:1930 text:"1930"
  bar:1940 text:"1940"
  bar:1950 text:"1950"
  bar:1960 text:"1960"
  bar:1970 text:"1970"
  bar:1981 text:"1981"
  bar:1991 text:"1991"
  bar:2001 text:"2001"
  bar:2009 text:"2009"

PlotData=
  width:15
  color:brightblue
  bar:1900 from:0 till:55
  bar:1910 from:0 till:51
  bar:1920 from:0 till:31
  bar:1930 from:0 till:36
  bar:1940 from:0 till:25
  bar:1950 from:0 till:20
  bar:1960 from:0 till:22
  bar:1970 from:0 till:0
  bar:1981 from:0 till:0
  bar:1991 from:0 till:0
  bar:2001 from:0 till:0
  bar:2009 from:0 till:0
 


## Puestos d'intrés
Encara quedan restas d'o palacio d'o sinyor antimás de una carrasca centenaria en o suyo chardín. Ista carrasca tien una altaria de 15 m, 1 metro de diametro de tronco y 3,1 metros de perimetro.

Atro molimento interesant ye a ermita de Ganyarul, a on que yera enronada a reina mora de Ganyarul.

Tot o lugar ye vuedo y se troba en un proceso de ruina progresiva y inexorable.

## Referencias
Refuchio de Telera

O **refuchio de Telera** ye un refuchio situau en a val de Tena, a 1.545 m de altaria.

Administrativament se troba adintro d'o termin municipal de Biescas, en a localidat de Piedrafita de Tena, en a comarca de l'Alto Galligo, provincia de Uesca, Aragón.

Ye ubierto tot l'anyo y se i puet arribar con l'auto. O refuchio se troba en un edificio que ye propiedat d'o Concello de Piedrafita de Tena y que d'antis mas yera a escuela y dimpués a tabierna social d'o lugar. Tien cambras con duchas, augua calient y calefacción, tabierna y minchador.

## Actividaz
O refuchio se troba a os piez d'a penya Telera, por o que ufre un punto de partida ideyal ta puyar-ie. Atras excursions tipicas por a zona son l'ibón de Piedrafita u a selva d'o Vetato en verano. D'hivierno ye posible fer esquí nordico en as pistas d'a Partacua, asinas como esquí de travesía y marchas con raquetas de nieu.

## Se veiga tamién
* Refuchios d'o Pireneu aragonés

## Vinclos externos
*  Pachina oficial d'o refuchio
*  En www.alberguesyrefugios.com
Refuchio de Pineta

O **refuchio de Pineta** u **refuchio de las Bordiscas** ye un refuchio que se troba a 1.240 m a o fundo d'a val de Pineta chusto amán d'o Parque Nacional d'Ordesa y d'as Tres Serols.

Administrativament ye situau adintro d'o termin municipal de Bielsa, en a comarca de Sobrarbe, en a provincia de Uesca, Aragón.

Ye un refuchio de montanya guardau con capacidat ta 71 personas. Dispone de mantas, colchons, augua calient, cocina libre, escusaus y duchas, calefacción, tabierna, servicio de comidas, taquillas, calcero de descanso y aula polivalent.

## Actividaz
Dende o refuchio de Pineta se pueden fer cuantas actividaz, como senderismo por os sendero de gran recorriu GR 11 y GR 19 "Senders de Sobrarbe", asinas como travesías a o refuchio de Góriz, a o circo de Gavarnía, por a val de Rio Real, etc.

Tamién se pueden fer puyadas míticas a os  tresmils d'a zona, como Treserols (3.355 m), Mallo de Marmorés (3.335 m), Plan de Marmorés (3.248 m), Marmorés d'el Cul Gran (3.071 m) y Marmorés d'el Cul Chicot (3.012 m), Chinipro (2.795 m), L'Almunia (3.132 m), Rubinyera (3.001 m), Penya Blanca, etc. D'hivierno se puet fer esquí de travesía y alpinismo.

## Acceso
Dende Bielsa, continando mientres 12 kilometros por a carretera A-2611 dica o refuchio.

## Se veiga tamién
* Refuchios d'o Pireneu aragonés

## Referencias
Refuchio d'Angllós

O **refuchio d'Angllós** u **d'os Estanyos d'Angllós** u **cabana d'Angllós** (en castellano *Refugio de Angliós*) ye un refuchio de montanya no guardau que se troba a 2.224 m chunto a os estanyos d'Angliós, en o Parque Natural de Posets-Maladeta.

Administrativament ye situau adintro d'o termin municipal de Montanui, en a comarca de Ribagorza, en a provincia de Uesca, Aragón.

Se tracta d'un chicot refuchio de fusta con dos cambras, una con literas y colchons, y un atra con una chicota mesa y un banco. Se i puet arribar a traviés d'o GR 11 dende o refuchio de Cap de Llauset u dende o puent d'Ixalenques.

## Actividaz
O sendero de gran recorriu GR 11 pasa por astí. Ye un buen punto de partida ta puyar a la tuca de la Solana de Llauset (2.673 m) y a la tuca d'Angllós (2.812 m). Se pueden fer tamién travesías enta Llauset, Vallhivierna y Ixalenques.

## Se veiga tamién
* Refuchios d'o Pireneu aragonés

## Referencias

## Vinclos externos
*  En www.madteam.net
*  En www.pyrenees-refuges.com
Lienda d'a Fila la Mora de Ganyarul

A **leyenda d'a Fila la Mora de Ganyarul** ye una leyenda que diz que una reina mora viviba en Ganyarul y s'enfrontinó a os vecins de Magallón por o reparto d'augua en uns riegos. Un día uns matons la asasinoron y o suyo cuerpo cayo a la ceiquia an atrancó l'augua esbarrando as auguas enta as tierras amenestidas de Ganyarul.

A reina mora estió soterrada dimpués en a ermita de Ganyarul dica que uns saquiadors profanoron a suya fuesa pa furtar as alfayas que portiaba o calavre.

## Referencias
Escachamatas

Lo **ferrocarril de Corz enta Borcha** (conoixiu popularment como l*'escachamatas*) estió una linea de ferrocarril espleitada por *"La Companyía del Ferrocarril Economico de Cortes a Borja"* que funcionó dende lo 27 de mayo de 1889 dica lo 30 d'abril de 1955.

A linia se sustentaba prencipalment d'o trafico de mercaderías, que estió centrau en o vin entre zaguers d'o sieglo XIX, y en a remolacha y la industria zucrera a primers d'o sieglo XX. Tamién transportaba pasachers.

Teneba aturadas en Mallén, Frescano, Agón, Magallón, Bureta, Albeta y Ainzón amás de Corz  y Borcha.

Tres locomotoras de vapor (clamadas *La Aragón*, *La Vizcaya* y *La Borja*) tiraban d'os convoys composaus por cuantos vagons que amenesteban una hora pa recorrer o trachecto.

En l'actualidat o trazau s'aproveita como vía verda.

## Referencias

## Vinclos externos
*  Corz-Borcha en a Ferropedia.
CNSA

A **China National Space Administration** (Administración Nacional Espacial China) conoixita mas a sobén como **CNSA**, ye l'achencia d'o Gubierno de China establita en l'anyo 1993 y encargata d'a investigación, exploración y os programas espacials d'iste país.

## Información cheneral
* Establimiento   = 22 Abril 1993.
* Seu  = Haidian District, Beijing, China.
* Puertos espacials    = Jiuquan Satellite Launch Center,Taiyuan Satellite Launch Center,Xichang Satellite Launch Center y Wenchang Satellite Launch Center.
* Almenistrador = Zhang Kejian.
* Presupuesto    = US$11 billions (2017).

## Misions destacadas
* Shenzhou (programa espacial tripulado).
* Programa Chinés d'Exploración Lunar (exploración lunar).
* Tiangong (estación espacial).
* BeiDou (sistema de navegación por satelite).

## Vinclos externos
* Pachina web oficial
JAXA

A **Japan Aerospace Exploration Agency** (Achencia Aeroespacial d'Exploración Chaponesa) conoixita mas a sobén como **JAXA**, ye l'achencia d'o Gubierno de Chapón establita en l'anyo 2003 con la fusión de tres organizacions independients: *NAL (National Aerospace Laboratory of Japan)*, *NASDA (National Space Development Agency)* y *ISAS (Institute of Space and Astronautical Science)*. Ye encargata d'a investigación, exploración y os programas espacials d'iste país.

## Información cheneral
* Establimiento   = 2003 (fusión de NAL, NASDA y  ISAS).
* Seu  = Chofu, Tokio, Chapón.
* Puerto espacial    = Tanegashima Space Center.
* Almenistrador = Naoki Okumura.
* Presupuesto    = ¥211.11 billions / $2.03 billions (2013).

## Misions destacadas
* Hayabusa (2003-2010: replegada de muestras de l'asteroide 25143 Itokawa).
* Hayabusa 2 (2014-2020: replegada de muestras de l'asteroide 162173 Ryugu).
* Kaguya (2007-2009: orbitador lunar).
* Akatsuki (orbitador de Venus).
* HALCA (1998-2005: primera nau espacial n'alufrar y estudiar os púlsars).
* GOSAT (ta monitorizar a distribución d'o dioxido de carbonio en l'atmosfera).
* Naus espacials HTV ta carriar carga enta la ISS (Estación Espacial Internacional).

## Vinclos externos
*  Sitio web oficial
Pico de la Cogullada

Lo **pico de la Cogullada** ye una cima de 1.209 m d'altaria situada en la muga entre Aragón y Valencia, entre los termins municipals de La Iglesuela (Teruel) y Lo Portiel (Castellón). Ye lo punto mes alto d'una superficie estructural a lo norte de lo puerto de las Cabriellas y muito cerca de las montanyas del Bovalar.

Los materials que forman lo cabalto de lo pico de la Cogullada corresponden a calsineras d'edat barremiana (Cretacio inferior) con bella representación menor de sallagons.

## Toponimia
L'oronimo *Gogullada* puede fer referencia tanto a lo muixón alaudido (Galerida cristata) como a una prenda d'emplego medieval que se levaba sobre la cabeza (cogulla), que ha orichinau en Nonasp l'oronimo tozal de la Cogulla.

Cuan en l'anyo 1194 lo rei Alifonso II donó Villar Luengo a la Orden de lo Santo Redentor nombró una *Cugulata* que podría tener relación con este oronimo:

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Forcall*. Servicio de publicaciones de Ministerio de Industria y Energía, 1981.
Ilesia de Sant Lorient de Magallón

A **ilesia de Sant Lorient** ye una ilesia situada en o cabalto de la Molilla en o municipio de Magallón, Campo de Borcha.

## Descripción
Ye un templo con planta de salón, con tres naus de tres tramos y capitero poligonal. As cubiertas son de voveda de crucería estrellata sobre arcos de meyo punto.

O retablo mayor ye una obra barroca pintada entre 1676 y 1680 por o pintor Vicente Berdusan (1632-1697).

En o suyo interior i hai tres lapidas con os siguients nombres:  
* *Joseph James y Navaro*.
* *Ivan Domingo Vidal* y *Ana Francisca Linares*.
* *Antonio Laurencio Perez y Crespo* y *Mathias Linares y Vidal*.

I hai cuatro campanas de bronce en o campanal. Son dedicadas a Sant Chusé, Sant Valero, Santa Sebastiana y Sant Lorient. As dos primeras son de 1875 y las dos zagueras son de 1925.

## Historia
A ilesia s'asienta sobre as restas d'o castiello de Magallón que fue escachau en 1369. De feito a torre campanar ye l'antiga torre de l'homenache.

I habió una ilesia d'estilo gotico tardano que fue substituida por l'actual ilesia d'estilo renaixentista que fue empecipiada a construir en 1533 y fue rematada en 1609.

En 1745, y en estilo barroco, fue construyida a capiella d'o "Santo Cristo con la Cruz a Cuestas" en o muro norte.

A ilesia fue restaurada entre 2009 y 2011.

O 20 de chulio de 2018 un eslampiu mientres que una tronada escabezó a estatua de Chesús que yera situada en o tellau d'o campanal d'a ilesia.

## Referencias
Ilesia de Santa María de Huerta de Magallón

A **ilesia de Santa María de l'Hortal** ye a piet de La Molilla en o municipio de Magallón (Campo de Borcha) y actualment se troba en runas.

## Descripción
Ye un templo mudéchar d'una sola nau y un capitero de ábside poligonal de siet costaus.

## Historia
### Etapa como ermita
Una chicota ermita ocupaba dinantes iste puesto que se trobaba alavez aluenyau d'o nucleo urbano que ta part d'alavez se abotinaba en a cima de La Molilla.

En agosto de 1257 estió visitau por o rei d'Aragón Chaime I o Conqueridor que se trobaba de camín a Tarazona para entrevistar-se con o rei de Castiella Alifonso X o Sabio. A la suya tornada, como sinyal d'agradeiximiento por l'exito d'a reunión donó bella reliquia y a suya propia ropa que sirvioron para fer un manto ta la Virchen.

En 1283 tiene puesto os feitos d'a leyenda d'a muerte de Chuan d'Albir.

### Etapa como ilesia mudéchar
A chicota ermita estió substituida por l'actual ilesia mudéchar que estió construida en 1350.

### Etapa como capiella conventual
En 1612 se funda o Convento d'os Dominicos y se construyen as dependencias conventuals rodiando a la ilesia de Santa Maria de la Huerta pasando ista a estar a capiella d'o convento.

### Albandono y arrepetazada
Estió albandonada mientres que la Desamortización (a zaguers d'o sieglo XIX). Entre o sieglo XX se fué degradando fuertement: cayioron as suyas dos torres, estió esboldregata a bovida y parte d'os muros.

En 1982 estió declarada Bien d'Intrés Cultural.

En 1986 s'acondiciono l'edificio d'o convento, primer como casa d'a villa, y dimpués como casa de cultura.

Dende 2001 ye Patrimonio d'a Humanidat.

En 2008 a ilesia estió restaurada y convertida en l'auditorio "Ramón Salvador".

## Referencias
Laura Benanti

**Laura Benanti**, naixita de Nueva York (Nueva York, Estaus Unius) o 15 de chulio de 1979, ye una actriz de teatro, televisión y de voz y cantaire estausunidense, activa dende anyos 2000.

## Vinclos externos

*  Laura Benanti en IMDb.
Cabezo Alto

Lo **cabezo Alto** ye un mont de 1.642 metros d'altaria situau en la provincia de Teruel, en la sierra de los Cabezos. En la suya cima bi ha un vértiz cheodesico.

Los materials que bi ha en Cabezo Alto son calsineras de la formación Loriguiella, d'edat Kimmedidchiana (Churasico superior).

## Toponimia
L'oronimo *cabezo Alto* ye transparent en aragonés y correlativo a un oronimo *[[cabezo Bajo]]* que bi ha a lo sud-ueste en la mesma sierra.

## Referencias

## Bibliografía
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* Instituto Geológico y Minero de España: *Mapa Geológico de España E 1:50.000. Teruel*. Servicio de publicaciones de Ministerio de Industria y Energía, 1983.

## Vinclos externos
*  [ftp://ftp.geodesia.ign.es/Red_Geodesica/Hoja0567/056781.pdf Fuella de lo vértiz cheodesico].
Sierra d'el Monegrell

La **sierra d'el Monegrell** ye una aliniación montanyosa de lo Sistema Iberico con dirección NW-SE que fa parte de la unidat morfoestructural dita "serranías marguinals" u "zona septentrional". Se troba entre la part nordoriental de la provincia de Teruel y la part nordoccidental de la provincia de Castellón, entre las comarcas de lo Matarranya y Los Puertos de Moriella, y entre los termins municipals de Torre d'Arcas y Zurita.

## Altarias
Las altarias de la sierra d'el Monegrell baixan dende los 937 m de la mes alta dica los bels 860 m que presenta bel cerro.

## Hidrografía
La versant sud-ueste desaugua enta lo río Alcherez, la versant nord-este lo enta lo barranco de Monegrell, tributario de l'antedito río.

## Toponimia
Se fizo mención de la sierra d'el Monegrell cuan se mugó lo termin de lo castiello de Moriella en 1232:

Se suposa que las mugas correspondeban a las fitas de l'antigo districto de lo castiello de Moriella anterior a la reconquiesta, por lo que *Montenegriello*' podría estar un microtoponimo d'orichen mozarabe.

## Referencias

## Bibliografía
* José Luis Peña Monné et al. : *[[Geomorfología de la Provincia de Teruel]]*. Instituto de Estudios Turolenses, 1984.
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones del Ministerio de Industria y Energía, 1978.
Feltrer

**Feltrer** (en castellano *Feltré*) ye una cima de 1.111 m d'altaria situada en la muga entre Aragón y Valencia, entre los termins municipals de Torre d'Arcas (Teruel) y Moriella (Castellón), a l'este de La Pobleta y de lo puerto de Torremiró.

## Toponimia
L'oronimo *Feltrer* ye derivación de lo catalán *[[fieltro|feltre]]* ("fieltro"), con sufixo *[[sufixo -ero|-er]]*, y podría provenir d'un apelliu d'oficio.

## Referencias
Sierra de les Albardes

La **sierra de les Albardes** ye una aliniación montanyosa de lo Sistema Iberico situada en lo termin municipal de La Pobla de Benifazán entre Corachán y Lo Boixar (Castellón). Fa part de la unidat morfoestructural dita en Castellón *zona septentrional*, correspondient a las serranías marguinals teruelanas. Cheolochicament ye un braquisinclinal con un nuclio de calsineras y salagons d'edat aptiana (Cretacio inferior).

## Altarias
La principal cima ye Solana del Rei (1.340 m), seguida de Lo Boveral (1.280 m) y atras. La canyada de Vinyals pasa lo cabalto bels 6&nbsp;km sierra-sierra.

## Toponimia
Se fa mención d'esta sierra en un texto de 1236 en lo que Blasco d'Alagón donó Lo Boixar y Fridas a Domènec Belenguer pa que los repoblás:

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones del Ministerio de Industria y Energía, 1985.
* Teófilo Sanfeliu Montolío: *Relieve*, publicau en lo libro *La provincia de Castellón de la Plana, tierras y gentes*. Caja de Ahorros y Monte de Piedad de Castellón, 1985.
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
Jocelyne Loewen

**Jocelyne Loewen** (**Jocelyne Rae Loewen**), naixito d'Alberta l'1 de noviembre de 1976, ye un actor canadiense.

## Vinclos externos

*  Jocelyne Loewen en IMDb.
Cinglo de Sant Jaume

Lo **cinglo de Sant Jaume** (*cingle de Sant Jaume* en catalán) ye una cima de 1.238 m d'altaria situada en la muga entre Aragón y Valencia, entre los termins municipals de Penyarroya de Tastavins (Teruel) y La Pobla de Benifazán (Castellón), cerca de Corachán.

Los materials que forman lo cinglo son calsineras y salagons d'edat aptiana (Cretacio inferior), que descansan sobre atras calsineras y salagons d'edatz barremiana, hauteriviana, valanchiniana y berriasiana (tamién Cretacio inferior).

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones de Ministerio de Industria y Energía, 1978.
Punta de la Camiseta

La **punta de la Camiseta** ye una cima de 1.206 m d'altaria situada en la muga entre Aragón y Valencia, entre los termins municipals de Mont-royo (Teruel) y Herbers (Castellón), en la sierra dels Savinassos. En lo suyo cabalto bi ha un vértiz cheodesico.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0520/052043.pdf  Fuella de lo vértiz cheodesico].
Tozal Gros (Matarranya)

Lo **tozal Gros** (en catalán *tossal Gros*) ye una cima de 1.151 m d'altaria situada en la muga entre Aragón y Valencia, entre los termins municipals de Torre d'Arcas, Mont-royo (Teruel) y Herbers (Castellón), en la sierra dels Savinassos.

Los materials que lo forman son calsineras y dolomías d'edatz que van dende lo Portlandián (Churasico superior) dica lo Valanchinián (Cretacio inferior).

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones de Ministerio de Industria y Energía, 1978.
Cuerno de Escoz

O **Cuerno de Escoz** ye un mont de 895 metros d'altaria situau en a sierra d'Arcos, en a provincia de Teruel.

Ye en realidat un chicot macizo con bels cabezos y crestas entre os que se pueden trobar fundos barrancos. Bi ha un vértiz cheodesico dito Escoz que se troba a 879 metros d'altaria situau en o termin municipal d'Oliet, no guaire luent d'a cima que ye en a muga entre Alacón y Oliet.

## Referencias

## Vinclos externos
*  En "Mendikat".
La Cebadilla

**La Cebadilla** ye un pueyo de 1.838 metros d'altaria que se situa en os Monts Universals, en la muga entre lo termin municipal de Guadalaviar y la manga d'Albarracín.

## Vinclos externos
*  En Mendikat
Muela de Camariellas

La **muela de Camariellas** ye una muela de 1.455 metros d'altaria situada en las serranías de Gúdar entre las vals de los ríos Guadalop y Alfambra, a l'este y sud de Camariellas y a l'este d'Aguilar d'Alfambra (provincia de Teruel). En lo suyo cabalto bi ha un vértiz cheodesico.

En lo suyo cabalto bi ha un cinglo de conglomeraus d'edat paleochena, que descansan discordants sobre materials cretacios, en lo nuclio de lo sinclinal d'Exorcas-Camariellas, que estió una fondada sedimentaria cenozoica.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
* José Luis Simón: *Guía del Parque Geológico de Aliaga*. Ayuntamiento de Aliaga, Departamento de Geología de la Universidad de Zaragoza, CEDEMATE, 1998.

## Vinclos externos
*  [ftp://ftp.geodesia.ign.es/red_geodesica/Hoja0543/054325.pdf Fuella de lo vértiz cheodesico].
Cerro de los Malenes

O **cerro de los Malenes** ye un pueyo de 1.824 metros d'altaria que se situa en os Monts Universals, en o trifinio entre os termins municipals de Guadalaviar, Villar d'el Cobo y la manga d'Albarracín.

Marca a divisoria entre as versants atlantica a lo sud-ueste y mediterrania a o nord-este. En as suyas laderas bi ha trincheras d'as Guerra Civil.

## Vinclos externos
*  En Mendikat
Muela Grande

A **Muela Grande** ye una muela de 1.831 metros d'altaria que se situa a sierra d'el Tremedal, en la muga entre os termins municipals d'Orea (Guadalachara) y Oriuela (Teruel).

D'antis mas adedicada a la ganadería mas que mas y tamién a l'agricultura. Actualment ye cubierta por pinars de pin royo (*Pinus sylvestris*).

## Vinclos externos
*  En Mendikat.
Cabezo de las Viñas

O **cabezo de las Viñas** ye un pueyo de 1.029 metros d'altaria que se situa en o termin municipal de Mont Albán (Teruel).

## Vinclos externos
*  En Mendikat
El Cerro (sierra d'Orich)

:*Iste articlo ye sobre un *'mont** en a **sierra d'Orich**'. Ta atros usos se veiga [[El Cerro (desambigación)]].''


**El Cerro''' ye un pueyo de 1.365 metros d'altaria que se situa en o termin municipal de Loscos (Teruel), en a sierra d'Orich.

## Vinclos externos
*  En Mendikat
Cima de Piedra

**Piedra** ye un mont de 1.556 metros d'altaria situau o trifinio entre Pozondón, Bronchals y una manga d'o municipio d'Albarracín, en a provincia de Teruel.

En a suya cima bi ha una ermita adedicada a os "Santos de la Piedra".

## Vinclos externos
*  En "Mendikat"
ISRO

A **Indian Space Research Organisation** (Achencia India d'Investigación Espacial) conoixita mas a sobén como **ISRO**, ye una achencia d'o Gubierno de India establita en l'anyo 1969 y encargata d'a investigación, exploración y os programas espacials d'iste país.

## Misions destacadas
* IRNSS (sistema de navegación per satelite)
* Chandrayaan-3 (exploración lunar)
* Mars Orbiter Mission (informalment conoixiu como *Mangalayaan*, exploración de Marte)

## Codetes en servicio
*SLV-3.
*ASLV.
*PSLV.
*GSLV.

## Naus espacials tripuladas
*Gaganyaan.

## Referencias

## Vinclos externos

*  Pachina web d'a ISRO
ESA

L**'Achencia Espacial Europea**, u tamién conoixida per las suyas siglas en anglés ESA (*European Space Agency*) ye una organización interguvernombrental composada per 22 paises miembros dedicada a la exploración d'o espacio. Estió creyada en 1975 y tiene la suya seu en París, Francia. Aproximadament 2200 personas treballan en ella y tiene un presupuesto anyal de 5.6 billions d'euros en 2018.

## Misions destacadas
### Misions con tripulans
* Spacelab - mision conchunta con a NASA.
* Columbus - laboratorio cientifico instalau en a ISS.
* Cupola - observatorio instalau en a ISS.
### Observatorios espacials
* telescopio espacial Hubble (1990-actualidat)- mision conchunta con a NASA.
* Gaia (2013–actualidat)

### Sondas espacials
* Giotto (1985–1992)
* Mars Express (2003–actualidat) - exploración de Marte.
* Venus Express (2005–2014) - exploración de Venus.
* BepiColombo (2018–actualidat) - exploración de Mercurio.
* Rosetta y Philae (2004–2016) - exploración d'a cometa 67P/Churyumov–Gerasimenko.

### Atras missions
* Meteosat
* ATV - nau cargero pa fornir a ISS. 
* Galileo (2011-actualidat) - sistema de navegación per satelite.

## Centros
* ESTEC (ESA science missions) en Noordwijk, Países Baixos.
* ESRIN (ESA Centre for Earth Observation) en Frascati, Italia.
* ESOC (ESA Mission Control) en Darmstadt, Alemanya.
* EAC (European Astronaut Centre) en Colonia, Alemanya.
* ECSAT (European Centre for Space Applications and Telecommunications) en Harwell, Reino Uniu.
* ESAC (European Space Astronomy Centre) en Villanueva de la Cañada, Madrit, Espanya.

## Referencias

## Vinclos externos

*  Pachina web d'a ESA.
Pedrenyal

**Pedrenyal** ye una loma de 320 metros d'altaria situada en Zaila (Teruel), en la plana de Los Pedrenyals, sobre la ribera dreita de lo río Aguas. En lo suyo cabalto bi ha un vértiz cheodesico.

## Toponimia
L'oronimo *Pedrenyal* fa referencia a un chacimiento de pedrenya, roca silexitica que tamién da nombre a toda la plana gran situada sobre la marguin dreita de lo río Aguas entre los termins municipals de Binazeit, Almochuel y Zaila (Los Pedrenyals).

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0441/044107.pdf Fuella de lo vértiz cheodesico].
Alto del Tremedal

L**'Alto del Tremedal** ye un mont de 1.893 metros d'altaria que se situa a sierra d'el Tremedal, o termin municipal d'Oriuela (Teruel).

## Santuario
Chunto a la suya cima se troba a 1.770 metros d'altaria o Santuario de Nuestra Sinyora d'el Tremedal, construyiu en 1748 probablement sobre una antiga ermita d'a que no bi ha restas.

Fue destruyiu por os franceses en a Guerra d'o Francés en 1809 y reconstruyiu en 1884. Bi ha una talla romanica d'o sieglo XIII.

## Vinclos externos
*  En Mendikat
Muela d'Exorcas

La **muela d'Exorcas** (*muela de Jorcas* en castellano) ye una muela de 1.487 metros d'altaria situada en las serranías de Gúdar entre las vals de los ríos Guadalop y Alfambra, a lo sud-este d'Exorcas (provincia de Teruel). En lo suyo cabalto bi ha un vértiz cheodesico.

En lo suyo cabalto bi ha un cinglo de calsineras y dolomías d'edat gargasiana, que descansan sobre calsineras y salagons d'edat beduliana (Cretacio inferior), que fan part de lo nuclio de lo sinclinal d'Exorcas-Camariellas.

## Toponimia
En lo sieglo XVII se fa mención d'esta muela en lo libro "*[[Itinerario del Reyno de Aragón (1610-1611)]]*" de João Batista Labanha, escrito en portugués:

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.

## Vinclos externos
*  [ftp://ftp.geodesia.ign.es/Red_Geodesica/Hoja0543/054332.pdf Fuella de lo vértiz cheodesico].
(50000) Quaoar

**Quaoar** ye una planeta nana d'o sistema solar que estió descubierta en 2002 por os astronomos Chad Trujillo y Michael Brown dende l'observatorio d'o mont Palomar, California, Estaus Unius. Tien un diametro de 1110&nbsp;km y a suya orbita tien un radio entre 41 y 45 UA).

O suyo nombre procede d'o dios d'a creyación en a mitolochía Tongva (amerindios de California).

## Satelite

Quaoar tiene una luna conoixida clamada *Weywot*. Estió descubierta por Michael Brown en febrero de 2007 y s'estima que tien un diametro de 80&nbsp;km. Weywot ye o fillo de o dios Quaoar en a mitolochía Tongva.

## Exploración
Dende que estió descubierta en 2002 totas as observacions s'han feito dende a Tierra. No i hai de momento garra sonda espacial destinada a explorar Quaoar.

## Referencias

## Vinclos externos

*  [Quaoar en a pachina web d'a [NASA]].
Unidat astronomica

A **unidat astronomica** (UA) ye una unidat de longaria que equivale a distancia meya entre o Sol y la Tierra, ye dicir uns 150 millons de kilometros. Ista unidat s'usa fundamentalment ta medir distancias dentro d'o Sistema Solar.

En comparanza con atras unidaz astronomicas:
* Un anyo luz, que ye la distancia que arrecorre a luz en un anyo chulián (365.25 diyas) =  63241 UA.
* Un parsec, que son 3.26 anyos luz = 206265 UA.

## Se veiga tamién
* Astronomía.

## Referencias
(90377) Sedna

**Sedna** (simbolo: ) ye una planeta nana d'o sistema solar que fue descubierta en 2003. Tien un diametro de 1420&nbsp;km y a suya orbita tien un radio entre 76 y 936 UA). O suyo nombre procede d'a diosa d'a mar en a mitolochia inuit que vive en o fundo d'Oceano Arctico.

## Exploración
Dende que fue descubierta en 2003 totas as observacions s'han feito dende la Tierra. No i hai per agora garra sonda espacial destinada a explorar Sedna.

## Referencias

## Vinclos externos
(90482) Orcus

**Orcus** ye una planeta nana d'o sistema solar que estió descubierta en 2004 por os astronomos Michael Brown, Chad Trujillo y David Rabinowitz. Tien un diametro de 910&nbsp;km y a suya orbita tien un radio entre 30 y 48 (UA). O suyo nombre procede d'o dios d'inframundo en a mitolochía etrusca.

## Satelite
Poseye nomás un satelite conoixiu clamau *Vanth* de 475&nbsp;km de diametro que estió descubierto en 2005. Vanth ye o nombre de un dimonio femenín d'a mitolochia etrusca.

## Caracteristicas
Se creye que i hai criovulcanismo en Orcus.

Amás cualques estudios suchieren que puede haber un oceano d'augua liquida baixo o chelo d'a superficie.

## Exploración
Dende que estió descubierto en 2004 totas las observacions s'han feito dende la Tierra. No i hai de momento garra sonda espacial destinada a explorar Orcus.

## Referencias

## Vinclos externos
Muela de Teruel

La **muela de Teruel** ye una muela de 1.053 metros d'altaria situada en la fuesa de Teruel en lo termin municipal de Teruel entre lo río Guadalaviar y la rambla de Barrachina y entre lo barrio rural de La Guea y la ciudat. En la suya cima bi ha un vértiz cheodesico.

Lo cabalto de la muela un cinglo de calsineras d'edat pliocena liucherament abocau enta l'Este y descansand sobre archilas miocenas. 
 
## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Teruel*. Servicio de publicaciones de Ministerio de Industria y Energía, 1981.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.

## Vinclos externos
*  [ftp://ftp.geodesia.ign.es/Red_Geodesica/Hoja0590/059009.pdf Fuella de lo vértiz cheodesico].
Afelio

**Afelio** (d'as parolas griegas ἀπό (*apo-*) "luent de" y ηλιος (*helios*) "Sol") ye o punto mas luengo d'a orbita d'un cuerpo celeste arredol d'o Sol. Ye l'oposau a o perihelio.

Actualment a Tierra aconsigue o perihelio d'a suya orbita a primers de chinero, mientres que aconsigue o afelio a primers de chulio.

En o perihelio a distancia d'a Tierra a o Sol ye de 0,98329 UA (147.098.070&nbsp;km) mientres que en o afelio ye de 1,01671 UA (152.097.700&nbsp;km). A causa d'a mayor distancia, durant o afelio se recibe o 93,55 % d'a radiación solar respective a o perihelio. Manimenos, isto no tiene tasament influencia en as estacions ya que istas son o resultau d'a inclinación de l'eixe d'a Tierra. Asinas entre o verano d'o hemisferio norte, tot y que a Tierra ista en o punto mas aluenyau d'a suya orbita (*o afelio*), os rayos d'o Sol inciden dreitament mientres que en hibierno lo fan con una inclinación de 23.4 graus.

## Se veiga tamién
* Perihelio.

## Referencias
Periodo orbital

O **periodo orbital** ye o tiempo que usa un obchecto astronomico en completar una orbita completa (un revolución de 360°) arredol d'unatro obchecto. En astronomía normalment s'emplega para planetas u asteroides orbitando o Sol, lunas orbitando planetas, exoplanetas orbitando as suyas estrelas u estrelas binarias.

Para os obchectos en o Sistema Solar o periodo orbital ye tamién clamau *periodo sideral*.

## Eixemplos de periodo sideral

## Referencias
Las Sampolas

**Las Sampolas** u **la Sampola** ye una montanya de 1.723 metros d'altaria de la sierra de Mayabona situada en lo termin municipal de Puertomingalbo (Teruel). En un cerro suyo a 1.705 m bi ha un vértiz cheodesico.

## Toponimia
L'oronimo *Sampola* deriva de l'apelliu catalán *Sampol* (*Sant Pol*), documentau en Puertomingalbo ya en 1313 (*Domingo Sanpol*), miembro d'un linache de comerciants de trigo, ganau y lana. Este apellliu ye actualment común en Mallorca, a on que ha orichinau los toponimos *[[Sant Pol de Mar]]* y *Son Sampola* (Andratx).

En 1479 ya existiba l'oronimo en forma singular (*Juan Domene de la Sampola*), y entre los sieglos XVI y XIX coexistiban las formas singular y plural *La Sampola* / *Las Sampolas*, predominando dende lo sieglo XIX la forma plural con falsa segmentación *Las Ampolas* dende un rechistro escrito culto.

La cima y cadagún de los cerros tienen un nombre d'acuerdo con la finca a on que son (*Las Sampolas de Chimo*, *Las Sampolas de Valero*, *Las Sampolas de Marcelino*, *Las Sampolas de Casimiro*, *Las Sampolas de Carlos*, *Las Sampolas de Silverio*, *Las Sampolas de Guillermo*, etcetera). La mes alta ye *Las Sampolas de Chimo*, con 1.723 m. Lo cerro mes baixo ye lo *cabezo de las Sampolas de Guillermo* (1.654 m). Lo cerro a 1.705 m, conoixiu como *Las Sampolas de Valero*, fegura en los mapas topograficos nacionals como *alto de las Ampolas* dende l'anyo 2006 pero no ye un microtoponimo tradicional, como tampoco no en ye *sierra de las Ampolas*, que apareixe lo mapa topografico d'este mesmo anyo.

## Referencias

## Bibliografía
* José Castillo Gil: *La toponimia oral de las elevaciones macizas de Puertomingalvo (Gúdar-Javalambre, Aragón) y su rotulación con genéricos postizos a partir del siglo XX*. Publicau en Onomàstica. Anuari de la Societat d Onomàstica, nº 2, 2016.
* Javier Solsona Benages: *Estudio toponímico del término municipal de Puertomingalvo (Teruel)*. Universitat Jaume I, 2001.

## Vinclos externos
*  [ftp://ftp.geodesia.ign.es/Red_Geodesica/Hoja0592/059218.pdf Fuella de lo vértiz cheodesico].
Romà Castelltort

**Romà Castelltort i Vila**, naixito de Barcelona u Valls en 1906 y muerto en calendata y puesto desconoixitos, fue un atleta catalán especializau en a preba de marcha atletica que estió campión d'Espanya de 50 km marcha cuatre vegadas, y tres vegadas segundo, subcampión dos vegadas en a preba de 10&nbsp;km marcha y una vegada tercer amás de una vegata internacional con Espanya.

O suyo millor rival en a preba de 50&nbsp;km marcha fue Guerau García, con qui luito mientres muitas anyatas ta aconseguir o títol de Campión d'Espanya, a Guerra Civil no deixó que tornaran a luitar dimpués d'o suyo termín. Yera chirmán con a tamién esportista Maria Mercè Castelltort i Vila y primo con Rosa Castelltort i Vila y Dolors Castelltort i Vila pioneras de l'atletismo femenín en Espanya.

## Palmarés
; Campionatos de Catalunya
* Campión de 30&nbsp;km marxa en 1935.

; Campionatos d'Espanya
* Campión de 50&nbsp;km marxa en 1931, 1933, 1934, 1936.
* Subcampión de 50&nbsp;km marcha en 1930, 1932, y 1935.
* Subcampión de 10&nbsp;km marcha en 1932, 1933 y tercero en 1934.

## Referencias

## Vinclos externos
*  Romà Castelltort en a Gran Enciclopedia Catalana.